PATVIRTINTA

Raseinių r. Ariogalos gimnazijos direktoriaus

2022 m. vasario 22 d. įsakymu Nr. V-63

**RASEINIŲ R. ARIOGALOS GIMNAZIJOS KIEMSARGIO**

**PAREIGYBĖS APRAŠYMAS NR. 18**

**I SKYRIUS**

**PAREIGYBĖ**

1. Raseinių r. Ariogalos gimnazijos **kiemsargio** pareigybė, kodas 961303 yra priskiriama darbininkų grupei.
2. Pareigybės lygis – D.
3. Pareigybės paskirtis – palaikyti tvarką ir švarą gimnazijos teritorijoje.
4. Kiemsargis pavaldus direktoriaus pavaduotojui ūkio reikalams.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Kiemsargio pareigybei netaikomi išsilavinimo ar profesinės kvalifikacijos reikalavimai.

6. Kiemsargis turi:

6.1. žinoti pavestos prižiūrėti teritorijos ribas;

6.2. žinoti gimnazijos struktūrą, jos darbo organizavimą;

6.3. žinoti gimnazijos pastato patalpų ir teritorijos išdėstymą, pagalbą teikiančių įstaigų telefonų numerius, apšvietimo bei signalizacijos išdėstymą ir jos įjungimo ir išjungimo vietas, evakavimo schemas;

6.4. prižiūrėti gimnazijos teritoriją pagal keliamus reikalavimus, želdinius ir gėles, išmanyti ir naudoti kovos su parazitais ir kenkėjais priemones;

6.5. žinoti darbui naudojamos technikos ir kito inventoriaus priežiūros reikalavimus, jų naudojimo taisykles.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

7. Kiemsargis vykdo šias funkcijas:

7.1. valo ir tvarko gimnazijos teritoriją;

7.2. šaltuoju metų laiku valo sniegą, ledą, barsto takus, kad nebūtų slidu, prakerta, jei reikia, latakus vandeniui nutekėti, nulaužo varveklius;

7.3. šiltuoju metų laiku pasirūpina gėlynų apsodinimu, laistymu, nuolatine priežiūra;

7.4. prižiūri gėlynus, esančius gimnazijos teritorijoje;

7.5. prižiūri veją visoje gimnazijos teritorijoje, nugrėbia ir pašalina iš teritorijos nupjautą žolę;

7.6. kiekvieną rytą kruopščiai apžiūri teritoriją, kad neliktų vaikams pavojingų daiktų: stiklo duženų, vielų, sausų šakų ir kt.;

7.7. stebi, kad teritorijoje nebūtų palikti atviri liukai, santechniniai šuliniai;

7.8. apžiūri stadiono įrenginius, apie pastebėtus trūkumus pranešti ūkvedžiui;

7.9. prireikus iškviečia avarinę tarnybą, moka naudotis gesintuvu;

7.10. dirba tik su tvarkingais instrumentais, inventoriumi ir laikysi visų darbo saugumo ir elektrosaugos reikalavimų;

7.11. neliečia atvirų elektros laidų ir sugedusių įrenginių, pasirūpina, kad tai būtų tuoj sutvarkyta;

7.12. pastebėjus praneša įstaigos administracijai ar policijai apie asmenis mėginančius ar padariusius nusikaltimą įstaigos teritorijoje;

7.13. esant reikalui, darbdavio pavedimu, darbuotojui sutikus, atlieka darbus nenumatytus sutartyje, neprieštaraujant LR Darbo kodeksui;

7.14. negalėdamas atvykti į darbą, apie tai praneša gimnazijos direktoriaus pavaduotojui ūkio reikalams arba direktoriui;

7.15. pasirūpina augalų sėklomis, sodinukais;

7.16. pasirūpina trąšomis ir tręšia augalus;

7.17. paruošia augalus žiemos sezonui.

**IV SKYRIUS**

**ATSAKOMYBĖ**

8. Kiemsargis atsako:

8.1. už savo pareigybės aprašymo vykdymą ir gimnazijos darbo tvarkos taisyklių laikymąsi;

8.2. už jam paskirtos teritorijos švarą ir tvarką;

8.3. už jam patikėto inventoriaus saugumą;

8.4. už darbų atlikimą nepažeidžiant darbų saugos ir higienos reikalavimų;

8.5. už savo pareigų netinkamą vykdymą kiemsargis atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau ir sutinku: